CELEX: C2007/042/16
Language: et
Date: 2007-02-24 00:00:00
Title: Kohtuasi C-497/06 P: CAS Succhi di Frutta SpA 5. detsembril 2006 esitatud apellatsioonkaebus Esimese Astme Kohtu (teine koda) 13. septembri 2006.  aasta otsuse peale kohtuasjas T-226/01: CAS Succhi di Frutta SpA versus komisjon

24.2.2007   
            
            
               ET
            
            
               Euroopa Liidu Teataja
            
            
               C 42/10
            
         CAS Succhi di Frutta SpA 5. detsembril 2006 esitatud apellatsioonkaebus Esimese Astme Kohtu (teine koda) 13. septembri 2006. aasta otsuse peale kohtuasjas T-226/01: CAS Succhi di Frutta SpA versus komisjon
   (Kohtuasi C-497/06 P)
   (2007/C 42/16)
   Kohtumenetluse keel: itaalia
   Pooled
   
      Hageja: CAS Succhi di Frutta SpA (esindajad: advokaadid F. Sciaudone, R. Sciaudone ja D. Fioretti)
   
      Teine menetluspool: Euroopa Ühenduste Komisjon
   Hageja nõuded
   
               —
            
            
               Tühistada vaidlustatud kohtuotsus ja saata kohtuasi tagasi Esimese Astme Kohtusse Euroopa Kohtu antud juhiste põhjal sisulise otsuse tegemiseks;
            
         
               —
            
            
               mõista käesoleva menetluse ning kohtuasjaga T-226/01 seotud menetluse kohtukulud välja komisjonilt.
            
         Väited ja peamised argumendid
   Esimese Astme Kohtu asjaomase otsuse peale esitatud kaebuse väited võib jagada nelja gruppi: kohtuotsuse komisjon v. CAS (kohtuasi C-496/99 P) olulisus; puuviljade asendamine; asenduskoefitsiendid ja hageja õiguste kaitsega seotud kulud.
   Kohtuotsuse komisjon v. CAS (kohtuasi C-496/99 P) olulisuse osas viitab hageja oma kaebuses: tema poolt kohtuasja T-226/01: komisjon v. CAS olulisuse kohta esitatud argumentide moonutamisele ja eiramisele; kohtuotsuse res judicata õigusjõu põhimõtte rikkumisele; kohtuasjas komisjon v. CAS väljamõistetud kahju hüvitamise hagi eiramisele ja kahju hüvitamise hagi tingimuste tõlgendamisel vea tegemisele.
   Puuviljade asendamise osas viitab hageja oma kaebuses: puuviljade asendamisel tekitatud kahju tuvastamise põhjendamata jätmisele ja pakkumismenetluse õigusvastasust puudutavate hageja nõuete suhtes tehtud ilmsele kaalutlusveale; pakkumismenetluse mehhanismis puuviljade asendamisele antava õigusliku tähenduse väärkäsitlusele; kohtuotsuse res judicata õigusjõu põhimõtte rikkumisele osas, milles puuviljade asendamise kuupäev oli juba tuvastatud; toimikus olevate tõendite moonutamisele, puuviljade asendamisega loodud eelise tuvastamise põhjendamata jätmisele ja temale alates 1996. aastast teada olevatele asjaoludele; menetlusnormide rikkumisele, tõendite ilmsele moonutamisele ning tõenduskoormise üldpõhimõtete rikkumisele.
   Asenduskoefitsiendi osas vaidlustab hageja kahju suuruse arvutamisel arvesse võetava puuviljakoguse väära kindlaksmääramist.
   Lõpuks viitab hageja oma kaebuses õiguste kaitsega seotud kulude osas: kahju hüvitamise põhimõtte rikkumisele kulude eest, mis on seotud tehnilise ja juriidilise abiga ja pakkumismenetluses osalemisega kantud kulude hüvitamise põhimõtte rikkumisele.